钦定古今图书集成/明伦汇编/氏族典/第214卷 > 何远
## 钦定古今图书集成/明伦汇编/氏族典/第214卷 > 何远

按《梁书何远传》，“远字义方，东海郯人也。父慧炬，齐尚
书郎。远释褐江夏王国侍郎，转奉朝请。永元中，江夏

高祖。肃许之，遣兵援送，得达高祖。高祖板辅国将军，
随军东下。既破朱雀军，以为建康令。高祖践阼，为步”
兵校尉。以奉迎勋，封广兴男。迁建武将军后军鄱阳
王恢录事参军。顷之，迁武昌太守，杜绝交游，馈遗秋
毫无所受。然性刚毅，吏民多以细事受鞭罚者，遂为
人所讼。征下廷尉，以私藏禁仗除名。后起为镇南将
军、武康令，愈厉廉节。高祖闻其能，擢为宣城太守，迁
树功将军、始兴内史。天监十六年，诏陞给事黄门侍
郎。远即还，仍为仁威长史。顷之，出为信武将军，监吴
郡。在吴颇有酒失，迁东阳太守。远处职疾彊，富如仇
仇，视贫细如子弟，豪右畏惮，复为受罚者所谤，坐免
归。后复起为征西谘议参军，中抚司马。普通二年，卒，
时年五十二。